Fayez al-Sarraj na neman hadin kan kasashen Turai | Labarai | DW | 07.05.2019
Fayez al-Sarraj na neman hadin kan kasashen Turai
Shugaban gwamnatin hadin kan kasa na Libiya na wata ziyarar aiki kasashen Turai inda ya ke ci gaba da ganawa da hukumomin wasu kasashen, a daidai lokacin da batun tsaro da rashin kwanciyar hankali ke ta'azzara a Libiya.
Firaministan Libiya Fayez al-Sarraj ya yi wata ganawa a yau Talata da Giuseppe Conte shugaban gwamnatin Italiya, a yayin da a share daya babban abokin hammyar gwamnatin hadin kan kasar wato Khalifa Haftar ke ci gaba da kira ga dakarun da ke masa biyayya da su kara matsa kaimi a yunkurinsa na karbe iko ga gwamnatin birnin Tripoli.
Rahotanni sun ce ba wani sabon mataki da ya fito a bakunan shugabannin biyu, bayan sun shafe dogon lokaci suna tattauanawa, sai dai an ambato Firaministan Italiya Giuseppe Conte na cewar matakin sojan da bangarorin kasar da ke rikici ke ci gaba da dauka ba zai haifar wa kasar da mai ido ba.
Bayan kasar Italiya al-Sarraj zai kuma gana wa da shugabar gwamnatin Jamus Angela Merkel a Barlin a yau Talata kan daga baya ya wuce zuwa birnin Paris a gobe Laraba don yin wata tattauanawa da shugaban kasar Emanuel Macron.
Kwanan wata 07.05.2019
Muhimman kalmomi libiya, Fayez al-Sarraj, Khalifa Haftar
Libiya: Sake bude wuta tsakanin sojan gwamnati da na Haftar 12.08.2019
Gwamnatin hadin kan kasa a Libiya ta zargi dakarun da ke biyayya ga Khalifa Haftar da karya kwarya-kwaryar yarjejeniyar tsagaita wuta da bangarorin biyu suka cimma a albarkacin bukukuwan Sallah.
Yunkurin tsagaita wuta a Libiya 09.08.2019
Majalisar Dinkin Duniya ta bukaci bangarorin da ke fada da juna a Libiya da su tsagaita wuta don bai wa jama'a damar samun sukunin gudanar da bukukuwan Sallah ba tare da fitina ba.
Mayakan Haftar na san kashi a Libiya 29.04.2019
A kokarin kare birnin Tarabulus, sojojin gwamanti a Libiya na kai wa bangaren tawaye farmaki. Makonni uku ke nan da ake gumurzu kan ikon birnin.